ચંડોળા તળાવ પાસે આવેલ બેરલ માર્કેટમાં ગેસ ગળતર થાય છે તેવા સમાચાર ફેલાતાં લોકોમાં નાસભાગ મચી ગઇ હતી. ફાયર‌િબ્રગેડના 3 ફાયરફાઇટરે બેરલ માર્કેટ પહોંચીને ગેસ ગળતર કઇ ફેક્ટરીમાં થાય છે તે શોધવાનો પ્રયાસ કર્યો હતો, જોકે અંતે તપાસ કરતાં હવામાં કોઇ ગેસ ગળતર નહીં, પરંતુ બેરલના ઢાંકણા ખોલી નાખતાં તેમાં રહેલા કે‌િમકલની દુર્ગંધ વાતાવરણમાં ફેલાઈ હતી. પાંચ મહિના પહેલાં નારોલ વિસ્તારમાં આવેલી જીઆઇડીસીની ફેક્ટરીમાં ગેસ લીકેજ થતાં એક કિલોમીટર સુધીના વિસ્તારમાં લોકોને અસર થઈ હતી. કેટલાક લોકોને સારવાર માટે હોસ્પિટલમાં ખસેડવામાં આવ્યા હતા. વટવામાં એક બેરલ ફેક્ટરીમાં ભીષણ આગ લાગતાં આસપાસના વિસ્તારમાં રહેતા લોકોના શ્વાસ રુંધાયાના સમાચાર મળ્યા હતા.